Efnahagsbatinn í ár verður líklega hægari en áður var talið vegna áhrifa kórónuveirunnar og innrásar Rússa í Úkraínu ef stríðið dregst á langinn. Þetta er mat fjármálastöðugleikanefndar en skýrsla nefndarinnar var kynnt í Seðlabankanum í morgun.
Traust staða heimila auðveldar þeim að standa undir hærri greiðslubyrði íbúðalána ef vextir hækka. Vanskil hafa minnkað frá upphafi kórónuveirufaraldursins og kaupmáttur ráðstöfunartekna hækkað.
Staðan er góð á Íslandi í dag. Við erum að koma mjög vel út úr Covid faraldrinum en erum að fá vondar fréttir að utan sem við þurfum einhvern veginn að bregðast við.
Við erum með sjálfbæra orku að miklu leyti og fjármálakerfi sem er ekki með neina erlenda áhættu og líka með stóran gjaldeyrisforða þannig að ég tel að við getum tryggt öryggi landsins og stöðugleika alveg sama hvaða vondu fréttir sem við fáum úr Evrópu.
Svo er að sjá hvaða áhrif stríðið í Úkraínu hefur á fjölda ferðamanna sem sækir landið heim.
Þar eru ákveðin hættumerki á lofti, hækkandi eldsneytisverð, farmiðar gætu hækkað og svo er þetta spurning um ferðavilja. Það er alveg hárrétt. Hún varð fyrir miklu áfalli í kófinu og þess vegna held ég að það séu bundnar við næsta sumar í þessari grein.
Það er náttúrulega mjög erfitt fyrir ferðaþjónustuna að fá annað áfall ofan í hið fyrra.
Hvað með verðbólguna eru ekki teikn á lofti að hún sé að fara úr böndunum? Það held ég ekki. Ég held að þeir þættir sem reka hana áfram eins og fasteignamarkaður sem eru ákveðin takmörk hvað hann getur hækkað. Við gripum til aðgerða á síðasta ári, takmörk á greiðslubyrði og veðsetningu, hvað fólk getur tekið mikið út að láni.
Ásgeir segir að áhrifin séu enn að koma fram
Staðan er það góð, við erum með það sterkan fjármagnsstöðuleika að við getum hæglega hækkað vexti og hert að kerfinu til að róa það niður. En langtíma verðstöðuleiki kemur aðeins í gegnum þjóðarsátt að við vinnum saman.

Efnahagsbatinn eftir faraldurinn verður hægari en vænst var vegna innrásarinnar í Úkraínu. Seðlabankastjóri segir ferðaþjónustuna vart mega við öðru áfalli. 